Rettens dom af 12. oktober 2022 – L. Oliva Torras mod EUIPO – Mecánica del Frío (Attelages pour véhicules)
(Sag T-652/21) 1
(EF-varemærker – ugyldighedssag – registreret EF-design, der gengiver en kobling til tilslutning af køle- eller klimatiseringsudstyr til et motorkøretøj – ugyldighedsgrunde – nyhed – individuel karakter – artikel 5 og 6 og artikel 25, stk. 1, litra b), i forordning (EF) nr. 6/2002 – offentliggørelse af det tidligere design – artikel 7 i forordning nr. 6/2002 – ugyldighedsbegæringens rækkevidde – tidligere design fremlagt efter indgivelsen af ugyldighedsbegæringen – artikel 28, stk. 1, litra b), nr. i), v) og vi), i forordning (EF) nr. 2245/2002)
Processprog: spansk
Parter
Sagsøger: L. Oliva Torras, SA (Manresa, Spanien) (ved advokat E. Sugrañes Coca)
Sagsøgt: Den Europæiske Unions Kontor for Intellektuel Ejendomsret (EUIPO) (ved J. Crespo Carrillo, som befuldmægtiget)
Sagens genstand
Sagsøgeren har med sit søgsmål anlagt i henhold til artikel 263 TEUF nedlagt påstand om annullation af afgørelse truffet den 27. august 2021 af Tredje Appelkammer ved EUIPO ved Den Europæiske Unions Kontor for Intellektuel Ejendomsret (EUIPO) (sag R 1306/2020-3).
Konklusion
Den Europæiske Unions Kontor for Intellektuel Ejendomsret (EUIPO) frifindes.
L. Oliva Torras, SA betaler sagsomkostningerne.
____________
1 EUT C 481 af 29.11.2021.